വിജയ് മല്യയെ പാപ്പരായി പ്രഖ്യാപിച്ച് ബ്രിട്ടീഷ് കോടതി ലണ്ടന്: ബാങ്കുകളില് നിന്ന് വന്തുക വായ്പയെടുത്ത ശേഷം തിരിച്ചടയ്ക്കാതെ ലണ്ടനിലേക്ക് മുങ്ങിയ വിവാദ മദ്യവ്യവസായി വിജയ് മല്യയെ പാപ്പരായി പ്രഖ്യാപിച്ച് ബ്രിട്ടനിലെ ഹൈക്കോടതി. ലണ്ടന് ഹൈക്കോടതിയിലെ ചാന്സറി ഡിവിഷനിലെ നയതന്ത്ര പ്രാധാന്യമുള്ള കേസുകള് കേള്ക്കുന്ന ഡിവിഷന് ചീഫ് ഇന്സോവന്സീസ് ആന്ഡ് കമ്ബനീസ് കോര്ട്ട് ജഡ്ജ് മൈക്കിള് ബ്രിഗ്സിന്റേതാണ് വിധി. ഇതോടെ, എസ്.ബി.ഐ നേതൃത്വംകൊടുക്കുന്ന ഇന്ത്യന് ബാങ്കുകളുടെ കണ്സോര്ഷ്യത്തിന് ഇനി മല്യയുടെ ഇന്ത്യയിലെയും വിദേശത്തെയും ആസ്തികള് മരവിപ്പിക്കാനും അവ കണ്ടുകെട്ടി വായ്പാത്തുക തിരിച്ചുപിടിക്കാനും കഴിയും. 65കാരനായ മല്യ, സ്വന്തം ജാമ്യത്തിലും തന്റെ മദ്യക്കമ്ബനിയായ യു.ബി. ഹോള്ഡിംസ്, പ്രവര്ത്തനം നിലച്ച കിംഗ്ഫിഷര് എയര്ലൈന്സ് എന്നിവയുടെ പേരില് കോര്പ്പറേറ്റ് ജാമ്യത്തിലും ബാങ്കിംഗ് കണ്സോര്ഷ്യത്തില് നിന്ന് 9,900 കോടി രൂപയാണ് വായ്പയെടുത്തത്. കിംഗ്ഫിഷറിന് വേണ്ടിയായിരുന്നു വായ്പയെങ്കിലും വകമാറ്റി ചെലവഴിച്ചു. സാമ്ബത്തികഞെരുക്കം മൂലം കിംഗ്ഫിഷര് പിന്നീട് ചിറക് മടക്കി. തുടര്ന്ന്, മനഃപൂര്വം വായ്പ തിരിച്ചടയ്ക്കാതെ വില്ഫുള് ഡിഫോള്ട്ടര് മല്യ ലണ്ടനിലേക്ക് മുങ്ങി. അദ്ദേഹത്തെ ഇന്ത്യയിലേക്ക് തിരിച്ചെത്തിക്കാനുള്ള നടപടികള് പുരോഗമിക്കുന്നതിനിടെയാണ്, ബ്രിട്ടീഷ് കോടതി ഇപ്പോള് ഇന്ത്യന് ബാങ്കുകളുടെ ആവശ്യപ്രകാരം പാപ്പരായി പ്രഖ്യാപിച്ചത്. ഇന്ത്യന് കോടതികളിലും കേസുകള് നടക്കുന്നതിനാല് പാപ്പരായി പ്രഖ്യാപിച്ച നടപടി സ്റ്റേ ചെയ്യണമെന്ന് മല്യയുടെ അഭിഭാഷകന് വാദിച്ചെങ്കിലും ജഡ്ജ് മൈക്കിള് ബ്രിഗ്സ് അനുവദിച്ചില്ല. വിധിക്കെതിരെ അപ്പീല് നല്കാനുള്ള അനുമതിയും ജഡ്ജി നിഷേധിച്ചു. നിശ്ചിത സമയത്തിനകം ബാങ്കുകള്ക്ക് വായ്പാത്തുക തിരികെനല്കാന് മല്യ തയ്യാറാകുമെന്ന വിശ്വാസമില്ലെന്നും ജഡ്ജി പറഞ്ഞു. 9,900 കോടി രൂപയാണ് വായ്പാത്തുകയെങ്കിലും ഇതിനുപുറമേ 2013 ജൂണ് 25 മുതല്ക്കുള്ള പലിശയും 11.5 ശതമാനം പിഴപ്പലിശയും വീട്ടണമെന്നാണ് ബാങ്കുകളുടെ ആവശ്യം. ബാങ്കുകള്ക്ക് പുറമേ സി.ബി.ഐ., എന്ഫോഴ്സ്മെന്റ് ഡയറക്ടറേറ്റ് തുടങ്ങിയവ നല്കിയ അഭ്യര്ത്ഥന പ്രകാരം മല്യയെ ഇന്ത്യയിലേക്ക് തിരിച്ചെത്തിക്കാനുള്ള നിയമനടപടികള് ലണ്ടന് ഹൈക്കോടതിയില് പുരോഗമിക്കുകയാണ്. 2020 ഏപ്രിലില് ഇന്ത്യയ്ക്ക് അനുകൂലമായി വിധിയുണ്ടായെങ്കിലും മല്യ പിന്നീട് ജാമ്യം നേടി. ഫുജിറ്റീവ് മല്യയും സാമ്ബത്തിക വധശിക്ഷയും! കള്ളപ്പണം വെളുപ്പിക്കല് കേസുകള് കൈകാര്യം ചെയ്യുന്ന മുംബയ് പ്രത്യേക കോടതി പിടികിട്ടാപ്പുള്ളിയായ സാമ്ബത്തിക കുറ്റവാളി ഫുജിറ്റീവ് ആയി വിജയ് മല്യയെ 2019 ജനുവരിയില് പ്രഖ്യാപിച്ചിരുന്നു. 2018 ആഗസ്റ്രില് പ്രാബല്യത്തില് വന്ന ഫ്യൂജിറ്റീവ് എക്കണോമിക് ഒഫന്ഡേഴ്സ് നിയമപ്രകാരം മല്യയെ പിടികിട്ടാപ്പുള്ളിയായി പ്രഖ്യാപിക്കണമെന്ന എന്ഫോഴ്സ്മെന്റ് ഡയറക്ടറേറ്റിന്റെ ഇ.ഡി അപേക്ഷ പ്രകാരമാണിത്. മല്യയുടെ സ്വത്തുക്കള് കണ്ടുകെട്ടാന് കേന്ദ്രസര്ക്കാരിനെ അനുവദിക്കുന്നതാണ് നടപടി. പുതിയ നിയമപ്രകാരം പിടികിട്ടാപ്പുള്ളിയായ സാമ്ബത്തിക കുറ്റവാളി എന്ന പേരുദോഷം കിട്ടിയ ആദ്യ ബിസിനസുകാരനുമായിരുന്നു മല്യ. കോടതി നടപടിയെ സാമ്ബത്തിക വധശിക്ഷ എന്നാണ് മല്യ വിശേഷിപ്പിച്ചത്. 9,900 കോടിയും 13 ബാങ്കുകളും എസ്.ബി.ഐ നയിക്കുന്ന 13 ബാങ്കുകളുടെ കണ്സോര്ഷ്യത്തില് നിന്നാണ് മല്യ വായ്പ എടുത്തത്. വായ്പാത്തുക 9,900 കോടി രൂപ വരും. പലിശയും പിഴപ്പലിശയും വേറെ. ബാങ്ക് ഒഫ് ബറോഡ, കോര്പ്പറേഷന് ബാങ്ക്, ഫെഡറല് ബാങ്ക്, ഐ.ഡി.ബി.ഐ ബാങ്ക്, ഇന്ത്യന് ഓവര്സീസ് ബാങ്ക്, ജമ്മു ആന്ഡ് കശ്മീര് ബാങ്ക്, പഞ്ചാബ് ആന്ഡ് സിന്ധ് ബാങ്ക്, പഞ്ചാബ് നാഷണല് ബാങ്ക്, സ്റ്റേറ്റ് ബാങ്ക് ഒഫ് മൈസൂര്, യൂകോ ബാങ്ക്, യുണൈറ്റഡ് ബാങ്ക്, ജെ.എം. ഫിനാന്ഷ്യല് എന്നിവയാണ് കണ്സോര്ഷ്യത്തിലെ മറ്റംഗങ്ങള്.